ประจำเดือนไม่มาประมาณ2สัปดาห์และตรวจที่ตั้งครรภ์พบว่าขึ้น2ขีด และตอนนี้มีกรดไหลย้อนเป็นประมาณ2สัปดาห์เช่นกัน น้ำหนักขึ้นมา1กิโลอย่างนี้เรียกว่าตั้งครรภ์ไหมคะ
สวัสดีค่ะ หากได้ตรวจหาการตั้งครรภ์อย่างถูกต้อง และอ่านผลหลังการทดสอบภายในไม่เกิน 5 นาที แล้วพบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะ ดังนั้น ควรรีบหาเวลาไปฝากครรภ์ด้วยค่ะสำหรับยารักษาโรคกรดไหลย้อนที่ทานอยู่ แนะนำควรงดทานไปก่อน และนำยาไปปรึกษาแพทย์และเภสัชกร ว่ามียาตัวไหนห้ามใช้ในขณะตั้งครรภ์หรือไม่ค่ะ และควรบรรเทาอาการของโรคกรดไหลย้อนด้วยวิธีต่างๆ เช่น การเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดและผัดต่างๆ ลดอาหารประเภทเนื้อสัตว์ หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารก่อนนอนภายใน 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้นนอกจากนี้ ควรทานกรดโฟลิกเสริมด้วย เพื่อช่วยในการพัฒนาระบบประสาทของตัวอ่อนค่ะ และหลีกเลี่ยงการทำงานหนัก การออกกำลังกายที่หักโหม พยายามนอนหลับพักผ่อนให้เพียงพอ ไม่อยู่ใกล้ผู้ที่สูบบุหรี่ เป็นต้น